2017. gada 24. maijā Rīkojums Nr. 248

Rīgā (prot. Nr. 27  2. §)

**Par finansējuma piešķiršanu Alūksnes novada domei**

**7. Siguldas kājnieku pulka kritušo karavīru pieminekļa atjaunošanai**

1. Pamatojoties uz likuma "Par valsts budžetu 2017. gadam" 62. pantu, kā arī lai pabeigtu 7. Siguldas kājnieku pulka kritušo karavīru pieminekļa (turpmāk – piemineklis) atjaunošanu, piešķirt Alūksnes novada domei no Aizsardzības ministrijas budžeta programmas 33.00.00 "Aizsardzības īpašumu pārvaldīšana" finansējumu 34 053 *euro* apmērā, tai skaitā:

1.1. pieminekļa kāpņu pārbūvei – 21 977 *euro*;

1.2. pieminekļa apgaismojuma ierīkošanai – 12 076 *euro*.

1. Aizsardzības ministrijai noslēgt sadarbības līgumu ar Alūksnes novada domi par finansējuma piešķiršanu šā rīkojuma 1. punktā minēto uzdevumu izpildei. Līgumā paredzēt līdzekļu izlietojuma kontroli un noteikt, ka par grāmatvedības datu pareizību un finanšu līdzekļu izlietojumu atbilstoši plānotajam ir atbildīga Alūksnes novada dome.
2. Šā rīkojuma 2. punktā minētajā sadarbības līgumā noteikt, ka pieminekļa apgaismojuma elektroenerģijas izmaksas tiek segtas no Aizsardzības ministrijas budžeta apakšprogrammas 22.12.00 "Nacionālo bruņoto spēku uzturēšana" Nacionālo bruņoto spēku Kājnieku skolas Lāčplēša ielā 1, Alūksnē, uzturēšanas izdevumiem.

Ministru prezidents Māris Kučinskis

Aizsardzības ministrs Raimonds Bergmanis